The Bellamy Brothers

The Bellamy Brothers er en amerikansk countryduo etablert 1968 som består av brødrene David Milton Bellamy (født 16. september 1950) og Homer Howard Bellamy (født 2. februar 1946) fra Dade City i Pasco County, Florida). Duoen har hatt hitlåter som «Let Your Love Flow», som i 1976 lå på singeltoppen i USA, samt «If I Said You Had a Beautiful Body Would You Hold It Against Me» som i 1979 toppet listen over amerikanske country-singler.

The Bellamy Brothers har utgitt over 50 album, først og fremst på Curb Records.

Tidlig liv 
David og Howard Bellamy ble inspirert av mange musikalske kilder tidlig i livet. Deres far spilte countrymusikk rundt om i hjemmet, og var også medlem i et lokalt Western Swing band. De ble også inspirert av rock and roll som søsteren deres spilte. Selv om ingen av brødrene hadde hatt noen formell musikalsk opplæring og trening, lærte begge brødrene å spille gitar, mandolin og banjo. I tillegg, lærte David å spille trekkspill, fiolin, orgel og piano.

Deres første musikalske spillejobb var i 1968 ved veldedighetskonsert sammen med deres far i San Antonio, Florida, på "Rattlesnake Roundup". Deres første betalte konsert, var da de spilte ved et "fraternity party" ved "University of Florida". Ikke lenge etter dette, flyttet brødrene til Atlanta der de dannet et band kalt "Jericho". Men å spille i band og i klubber ble kjedelig for brødrene som raskt flyttet hjem igjen.

Ble snart oppdaget av en venn av artisten Jim Stafford, som spilte inn "Spiders & Snakes", skrevet av Jim Stafford og David Bellamy. "Spiders & Snakes" ble en topp 5 hit, noe som forsynte brødrene Bellamy med penger slik at de fikk råd til å flytte til Los Angeles. Howard ble en "road manager" for Jim Stafford.

Musikalsk karriere

1970-tallet 
Brødreduoen signerte en kontrakt med Curb Records i 1975. En utgitt singel med bare David, «Nothin' Heavy», ble en total fiasko. Men, som et forslag fra Neil Diamond's trommeslager, Dennis St. John, fikk brødrene spilt inn og utgitt singelen «Let Your Love Flow», skrevet av Diamond's turneleder Larry Williams. Singelen ble utgitt i 1976, og «Let Your Love Flow» klatret til topps på U.S. pop charts, og på mange hitlister verden rundt.

Selvom «Let Your Love Flow» også ble en hit på "Hot Country Singles & Tracks Chart", ble ikke Bellamys' countrymusikk noen stor suksess før 1979, da låten «If I Said You Have a Beautiful Body Would You Hold It Against Me» ble utgitt. Denne sangen, med tittelen med dobbelt betydning stammet fa en uttalelse av Groucho Marx, ga the Bellamys deres første Country Music No. 1 i USA. Låten ble først spilt på radio i Storbritannia i 1979 og ble "Record of the Year" i Storbritannia i 1979. I en 2003 utgivelse av magasinet Country Weekly, ble låttittelen kalt "the number 1 country pick-up line of all time".

1980-tallet og 1990-tallet 
Etter suksessen med «If I Said You Have a Beautiful Body Would You Hold It Against Me», fortsatte brødrene med å gi ut country hits, med låter som «Redneck Girl», «Santa Fe», og låter som «Old Hippie» og «Kids of the Baby Boom». Billboard kalte The Bellamy Brothers for "Top Country Duo", og etter hvert satte de en rekord som "den mest nominerte duo" av "the Academy of Country Music" og Country Music Association.

Brødrene deltok i en del samarbeidsprosjekt med andre musikere i denne perioden. De spilte inn «Too Much Is Not Enough» med The Forester Sisters i 1986 og «Drive South» med dem i 1990. I 1993, spilte de inn «Stayin' in Love» med Freddy Fender og Flaco Jiménez. I 1997 spilte de inn «Catahoula» med Eddy Raven og Jo-El Sonnier, og senere i 1997 spilte de inn «Everyone's Somebody's Darlin'» med Nicolette Larson. I 1999 spilte de inn «(Don't Put Me In) The Ex Files» sammen med Buck Owens, og senere samme år spilte de også inn "Vertical Expression" først med Freddy Fender og så med Eduardo Araujo.

In 1991 byttet the Bellamys til Atlantic Records. Meningen var at brødrene skulle spille in et album der, før de skulle danne sitt eget plateselskap, "Bellamy Brothers Records". De var blant de aller første countrymusikk artistene til å danne sitt eget plateselskap, og har nå gitt ut album fra sitt eget plateselskap i over 25 år. I 1999 byttet de til "Blue Hat Records" for sitt Lonely Planet album.

2000-tallet 
I 2005 returnerte the Bellamys til Curb Records for å spille inn Angels & Outlaws, Volume 1, et samlealbum som inneholdt nyinnspillinger av duoens eldre hits sammen med nye artister, inkludert Dolly Parton, George Jones, Alan Jackson, Tanya Tucker og Montgomery Gentry. En nyinnspilt versjon av «If I Said You Had a Beautiful Body Would You Hold It Against Me», med Dolly Parton, lå en uke som #60 på Billboard Hot Country Songs i 2005.

I mars 2007 ble en coverversjon av «Redneck Girl» spilt inn av Blake Shelton på soundtracket til filmen The Dukes of Hazzard: The Beginning.

The Bellamys ga ut et album med gospelmusikk, med tittelen Jesus Is Coming, 8. mai 2007. Tittelsporet var tidligere innspilt av Native American i 1995. Albumet ble nominert til 2 Dove Awards, og et nytt gospelalbum, Pray for Me, ble utgitt i 2012. De hadde mange gjesteartister med på dette albumet. Deres søster, Ginger, sang sammen med dem på låten «Suppertime», og Deborah Allen var korsanger sammen med Vicky Hampton på albumet. Den irske skuespilleren og musikeren Kieran McHugh spilte tin whistle på sangen «Hymn to Him».

I 2008 ble sangen «Let Your Love Flow» brukt i en reklame for kredittkortet Barclaycard.. En coverversjon av sangen av Petra Haden ble brukt i en reklame for 2010-modellen av Toyota Prius.

Samlingsalbumet The Anthology, Vol. 1 ble utgitt i 2009 og inkluderer singelen "Guilty of the Crime", som er et samarbeid med The Bacon Brothers. Videoen er med Shannen Doherty som er med i TV-serien Beverly Hills 90210. Begge brødregruppene opptrådte med sangen på the Grand Ole Opry i Nashville, Tennessee, den 1. september 2009.

I 2010 spilte The Bellamys inn The Greatest Hits Sessions med den sveitsiske rockestjernen "Gölä" (Marco Pfeuti) og innspillingen solgte til dobbelt platina i Europa. Albumet lå som nummer 1 på den sveitsiske "Schweizer Hitparade" i 7 uker. I 2011 spilte de inn albumet BB&G Platinum med Gölä. I 2014, gikk de sammen med Gölä og spilte inn Mermaid Cowgirl i Sveits. De ble tildelt en guldplatestatus for albumet i Sveits.

I juni 2010, ble deres sang «Jalepeños», om politisk korrekthet, bannlyst før den kunne bli utgitt til radio. Videoen ble en stor YouTube hit med ca. 3 millioner seere.

I 2012 samarbeidet the Bellamy Brothers den østerrikske schlagersangeren DJ Ötzi og skapte albumet Simply the Best. Det var DJ Ötzi's første album med alt på engelsk. Klatret til no.3 på den tyske hitlisten "GfK Entertainment charts".

I juni 2014, rangerte Rolling Stone magazine låten «Old Hippie» som kom til #95 på listen sin over de beste country-sangene noensinne.

Opp gjennom årene har brødrene deltatt i mange andre musikalske samarbeid. De spilte inn «Hello, Lady Harley» sammen med det tyske countrybandet Truck Stop i 2003, jobbet sammen med Alan Jackson i 2005 og samarbeidet med den tyske sangeren Tom Astor i 2007.

I april 2018, ga bandet ut memoarboken "Let Your Love Flow - The Life and Times of the Bellamy Brothers". The Bellamy Brothers ga deretter ut sitt album, Over the Moon i 2019, som bestod av 14 originalsanger skrevet og innspilt av The Bellamy Beothers i studioet på deres Darby ranch.

Privatliv 
På slutten av 1990-tallet, ble Davids sønner, Noah og Jesse, aktive på den musikalske scenen og sønnene opptrer nå duoen "Jesse and Noah".

The Bellamy Brothers bor nå på en ranch i Darby i Florida, hvor de oppdretter kyr og hester. Tre generasjoner av deres familie bor på eiendommen. Ranchen er også stedet for et lydstudio der det meste av deres musikk blir innspilt.

I 2020, ble brødrene partnere med et medisinsk cannabis kompani kalt "Trulieve" som produserer cannabis produkter kalt "Old Hippie Stash". David har uttalt: "Cannabis har hjulpet Howard og meg på mange måter. Cannabis regnes nå som nyttig på flere måter, bl.a. reduksjon av smerter og mange andre helsefaktorer.

Diskografi

Studioalbum 
 1976 – Let Your Love Flow
 1977 – Plain & Fancy
 1978 – Beautiful Friends
 1979 – The Two and Only
 1980 – You Can Get Crazy
 1980 – Sons of the Sun
 1982 – When We Were Boys
 1982 – Strong Weakness
 1984 – Restless
 1985 – Howard and David
 1986 – Country Rap
 1987 – Crazy from the Heart
 1988 – Rebels Without a Clue
 1990 – Reality Check
 1991 – Rollin' Thunder
 1991 – Neon Cowboy
 1992 – Beggars and Heroes
 1994 – Nobody's Perfect
 1994 – Rip Off the Knob
 1994 – Take Me Home
 1995 – Sons of Beaches
 1996 – Tropical Christmas
 1996 – Dancin'''
 1997 – Over the Line 1998 – Reggae Cowboys 1999 – Live at Gilley's 1999 – Lonely Planet 2002 – Reason for the Season 2007 – Jesus Is Coming 2010 – The Greatest Hits Sessions (med Gölä)
 2011 – BB&G Platinum (med Gölä)
 2012 – Simply the Best (med DJ Ötzi)
 2012 – Pray for Me 2013 – Bellamy Brothers & Friends: Across the Sea 2014 – Mermaid Cowgirl 2016 – 40 Years: The Album 2019 – Over the Moon 2021 – Covers from the Brothers Samlealbum 
 1982 – Greatest Hits 1985 – The Best 1986 – Greatest Hits Volume Two 1989 – Greatest Hits Volume III 1992 – Latest & the Greatest 1994 – Let Your Love Flow 1994 – Best of the Bellamy Brothers 1999 – Let Your Love Flow 2001 – The 25 Year Collection 2002 – Redneck Girls Forever 2004 – Best of the Bellamy Brothers 2005 – Angels and Outlaws, Vol. 1 2006 – The Lost Tracks 2008 – Number One Hits 2009 – The Anthology, Vol. 1 2010 – The Greatest Hits Sessions 2012 – Simply the Best 2018 – The Biggest Hits of The Bellamy Brothers''

Singler  
(Topp 10 på Billboard Hot Country Songs og andre topplasseringer)
 1976 – «Let Your Love Flow«» (#21, dessuten #1 på Billboard Hot 100 og #2 på Billboard Hot Adult Contemporary Song)
 1979 – «If I Said You Had a Beautiful Body Would You Hold It Against Me» (#1, #39 på Billboard Hot 100)
 1979 – «You Ain't Just Whistlin' Dixie» (#5)
 1980 – «Sugar Daddy» (#1)
 1980 - «Dancin' Cowboys«» (#1)
 1980 – «Lovers Live Longer» (#3)
 1981 – «Do You Love as Good as You Look» (#1)
 1981 – «You're My Favorite Star» (#7)
 1982 – «For All the Wrong Reasons» (#1)
 1982 – «Redneck Girl» (#1)
 1983 – «When I'm Away from You» (#1)
 1983 – «I Love Her Mind» (#4)
 1984 – «Forget About Me» (#5)
 1984 – «World's Greatest Lover» (#6)
 1985 – «I Need More of You» (#1)
 1985 – «Old Hippie» (#2)
 1985 – «Lie to You for Your Love» (#2)
 1986 – «Feelin' the Feelin'» (#2)
 1986 – «Too Much Is Not Enough» (med The Forester Sisters) (#1)
 1987 – «Kids of the Baby Boom» (#1)
 1987 – «Crazy from the Heart» (#3)
 1988 – «Santa Fe» (#5)
 1988 – «I'll Give You All My Love Tonight» (#6)
 1988 – «Rebels Without a Clue» (#9)
 1989 – «Big Love» (#5)
 1989 – «You'll Never Be Sorry» (#10)
 1990 – «I Could Be Persuaded» (#7)

Eksterne lenker 
 
 

Musikkgrupper fra USA
Band etablert i 1971